**LĒMUMS**

Liepājā

|  |  |
| --- | --- |
| 2023. gada 20. aprīlī |  Nr.120/4(prot. Nr.4, 14.§) |

Par dzīvokļa īpašumu Lēņu ielā 2-5,

Liepājā

Ar SIA “Publisko aktīvu pārvaldītājs Possessor” 2023. gada 17. marta vēstuli Nr.1.17/2385 “Par dzīvokļa īpašuma Lēņu ielā 2-5, Liepājā, piedāvāšanu pašvaldībai”, Liepājas valstspilsētas pašvaldība informēta par to, ka, pamatojoties uz Kurzemes apgabaltiesas iecirkņa Nr.5 zvērinātas tiesu izpildītājas Agneses Biķes 2022. gada 14. decembra aktu par mantojuma lietas izbeigšanu (iereģistrēts akts apliecinājuma reģistrā Nr.5525), SIA “Publisko aktīvu pārvaldītājs Possessor” 2023. gada 15. martā no Kurzemes apgabaltiesas iecirkņa Nr.5 zvērinātas tiesu izpildītājas Agneses Biķes pārņēma valdījumā valstij piekrītošo dzīvokļa īpašumu Nr.5 Lēņu ielā 2, Liepājā ar kadastra Nr.17009013753.

Publiskas personas mantas atsavināšanas likuma 45. panta pirmā daļa noteic, ka neizīrēto dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Uzskaitē palīdzības saņemšanai mājokļu jautājumu risināšanai ir reģistrētas personas, kurām ir nepieciešama pašvaldības palīdzība. Dzīvokļa īpašums Nr.5 Lēņu ielā 2, Liepājā ir dzīvošanai derīgā stāvoklī un dzīvokļa īpašums ir piemērots pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Publiskas personas mantas atsavināšanas likuma 45. panta pirmo daļu, Pašvaldību likuma 10. panta pirmās daļas 16. punktu un izskatot Liepājas valstspilsētas pašvaldības domes pastāvīgās Finanšu komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Piekrist pārņemt Liepājas valstspilsētas pašvaldības īpašumā dzīvokļa īpašumu Nr.5 dzīvojamajā mājā Lēņu ielā 2, Liepājā (kadastra Nr.17009013753) pašvaldības autonomās funkcijas veikšanai – sniegt iedzīvotājiem palīdzību mājokļa jautājumu risināšanā.

2. Liepājas pilsētas pašvaldības iestādei “Nekustamā īpašuma pārvalde” pēc lēmuma 1. punktā minētā īpašuma pārņemšanas organizēt nekustamā īpašuma reģistrēšanu zemesgrāmatā uz Liepājas valstspilsētas pašvaldības vārda.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas pašvaldības administrācijas Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, SIA “LIEPĀJAS NAMU APSAIMNIEKOTĀJS”, SIA “Publisko aktīvu pārvaldītājs Possessor” |